Marion King Hubbert eo ar skiantour brudetañ evit ar pezh a sell ouzh ar studiadennoù war mont-da-get  an eoul-maen. Er bloavezhioù 1940 en doa kinniget un doare nevez da jediñ evit diouganiñ an devezh ma tigresko ar chementadoù eoul-maen produet. E 1956 e tisklêrias e krogfe produadur eoul-maen ar Stadoù-Unanet da zigreskiñ e 1970. Kement-mañ na blijas ket dan dud er mare-se, hag ankouaet e voe...betek 1971. Pa voe merzet e oa bet lavaret gwir gantañ e voe taolet pled en-dro ouzh e jedadennoù.    Ar re o deus klasket lakaat e zoare da jediñ e pleustr evit ar bed a-bezh, ha neo ket ar  Stadoù-Unanet ken, o deus diouganet e krogo ar produiñ eoul-maen da zigreskiñ e-tro... 2015, war-nes pemp bloaz. Koulskoude, pa glever an aozadurioù ofisiel stag ouzh an embregerezhioù pe ar broioù a brodu eoul-maen, ez eus choazh peadra dober betek 2060, ma neo ket 2070.    Perak ez eus un diforch ken bras etre an daou ? Ober a ra an aozadurioù ofisiel gant ar chementadoù eoul-maen a gav deomp a vez kavet en douar. Ar re a jed diouzh doare Hubbert, diouzh o zu, a ra un diforch etre an eoul-maen a  zo en douar hag an hini a chellimp implijout. Da skouer, pa vez re zon an eoul-maen, e lechioù diaes da gavout (dindan ar mor, er poloù), pe mesket gant traezh, e teu ur mare ma vez ezhomm eus muioch a energiezh evit kavout an eoul-maen-mañ eget an hini a vez roet gant hennezh. Setu, daoust ma vez eus an eoul-maen-mañ en douar, nhaller ket kontañ warnañ, ha neo ket onest lakaat hennezh ar chontoù.